شه‌فەق نیوز-
ژمارەی نوزدە‌ی هەفتەنامەی گۆڕان، دە رێکەوت بیس و چوار نۆوامبر 2020، دە چوار لاپەڕە
و دە شار سنە چاپ و بڵاو بی.
بەرپرس ئی هەفتەنامە
بەرزین کە‌مانگەر لە چالاکەیل فەرهەنگی و رووژنامەوانی کوردییە.
دە ئی ژمارە،
بەشێ وە کووڵبەرەیل بەسەزوان و هەژار دریاگە ک دە ئی وەز و وەزیات و وەێ سەرماوەز
و سەردەوا و دەێ زق زمسانە، ددەن وە کێوە و ئەڕا قەڵێ نان، کووڵبەری دکەن و بێ‌پەلام
و بێ‌پەلەمار، تووش کورونا دیان.
دە بەشێ تر دە
بان دانیشتنەوەی رخنەگری لە کتاو (هوویەت فەرهەنگی و سینەمای کورد)، وە نویسەری
دوکتور خوسرەو سینا، باس کریاگە ک چەن ماموستای زانکۆ و خاون‌ڕای و رەوانگە و رخنەگر
دە ئەدەبیات و هونەر کوردی ، مێوان و قسەکار بینە.
دە بەشێ فرەتر
تایبەتنامەی دوکتور بیژەن زوڵفەقارنەسەب چاپ کریاگە.
ئەوی رمورەبی
و راوێژکار تیم میللی تووپان ئێران بییە و هن چەن تیم باشگایل ناودار ئێرانی و دە
چەن تیم گەپ جوور پرسپولیس و ئستقڵاڵیش وازی کردگە
دوکتور بیژن
وتگە ئاواتم یەسە ک ئی دەسکەفتەیل کاریمە ک دە وازیکاری و مورەبیگەری تووپان
هاوردمەسە دەس بنمەێ دە خزمەت نمام و نوونمامەیل کورد و دەیەت زێد و ماوام دە ملم
نەمینێ.
ئی هەفتەنامە
دوزوانەسە و وە کوردی و فارسی دنووسرێ.
ئەڕا خوەنستنێ،
دتوانن بچنە نام ئارشیڤ ئلکترونیکی شەفەق نیوز.
